પેલી મસ્કાખોર મેડમે વાત પકડી લીધી અને કહ્યું, “મારે પણ પીયરિયા સાથે બનતું નથી. મારા ભાઈએ મને રાખડી બાંધવા આવવા પર પ્રતિબંધ મૂક્યો છે, હવે મને તેની કશી જ પરવા નથી. તમારા જેવા અમીરભાઈ મેળવી હું ભાગ્યશાળી બની છું. આ વખતની બળેવે હું તમારી મહેમાન બહેન” અને સહુ હસી પડ્યાં. સાંનિધ્ય એક પછી એક પ્રગતિ અને અમીરીના ઉચ્ચ સોપાનો સર કરતો ગયો અને બીજી તરફ નેક નિયતવાળો અફસર સત્યમ્‍ કેવળ ‘વેતન જીવી’ રહ્યો. નાનક શેઠને એ વાતનો આનંદ હતો કે, સત્યમ્‍ પિતાના આદર્શોને ચરિતાર્થ કરી રહ્યો હતો.